بعل

” بعل “ ایلیاہ (الیاس علیہ السلام) کی قوم کا معبود تھا اسی کے نام پر ان کے شہر کا نام بعلبک رکھ دیا گیا تھا۔ قرآن میں اس کا ذکر ایک مرتبہ آیا

کیا تم بعل (نامی بت) کو پوجتے ہو اور سب سے بہتر خالق کو چھوڑ دیتے ہو؟
مطلب۔ پوجا کرنا۔ اس سے حاجت مانگنا۔ بعلا مفعول ہے تدعون کا۔ ایک بت کا نام ہے جسے قدیم زمانہ میں اکثر مشرقی سامی قوموں میں پوجا جاتا تھا۔ 
مجاہد‘ عکرمہ اور قتادہ نے کہا : یمنی زبان میں بعل کا معنی ہے رب۔ بعل بمعنی شوہر بھی آیا ہے مثلاً  اور یہ میرے شوہر بوڑھے ہیں۔ اور  اور اگر کسی عورت کو اپنے خاوند کی طرف سے لڑنے کا اندیشہ ہو۔انوار البیان فی حل لغات القرآن سورہ الصافات 125
بعل یہ سونے کا بنایا ہوا بت تھا۔ اس کی لمبائی بیس ہاتھ تھی۔ اس کے چار چہرے تھے۔ وہ اس کی وجہ سے فتنہ میں مبتلا ہو گئے۔ اور اس کی تعظیم کرنے لگے۔ یہاں تک کہ اس کے خدام کی تعداد چار سو تھی۔ اور ان سادھوؤں کو لوگ بعل کے رسول کہتے تھے۔ جس مقام پر یہ بت پایا جاتا تھا۔ وہ بک کے نام سے معروف تھا۔ پس دونوں ناموں کو جوڑ کر بعلبک بنا لیا گیا۔ یہ شام کا شہر ہے۔تفسیر مدارک التنزیل ابو البرکات عبد اللہ النسفی، سورۃ الصافات آیت125
لغوی معنی مالک یا امیر۔ قدیم سورج دیوتا کا نام۔ جس کی پرستش قدیم اشوری کلدانی اور فونیشی کرتے تھے۔ تقدس کی بنا پر بعل کا لفظ بہت سے شامی ناموں کا جز بھی ہے۔ جیسے جز العبل، ہنی بعل، بعل ز بوب، بعلبک وغیرہ۔ اس کی دوسری شکل شموس دیوتا ہے۔ یہ بھی شمس یعنی سورج دیوتا ہے اور اسی شموس کی ایک اور شکل ہندوؤں کے بھگوان شیو ہیں جو ہندو علم الاصنام میں پیدائش کے دیوتا ہیں۔ حضرت مسیح کی تاریخ پیدائش و وفات و دیگر روایات کی، بعدل کی معروف روایات سے اس قدر مشابہت ہے کہ بعض کا خیال ہے کہ مسیحی مذہب و رسومات کا ماخذ بعل ہی کی رسومات ہیں۔

 حوالہ جات 

زمرہ:الیاس
زمرہ:بارش کے معبود
زمرہ:خدا
زمرہ:زرخیزی کے دیوتا
زمرہ:کتاب سلاطین
زمرہ:اشرافیہ کے القاب
زمرہ:یہودیت میں خدا کے نام
زمرہ:عبرانی بائبل میں مذکور دیوی و دیوتا
زمرہ:قمری دیوتا
زمرہ:اوگاریت
زمرہ:مغربی سامی دیویاں
زمرہ:سلطنت بابل
زمرہ:کنعان
زمرہ:ایشیائی معبود
زمرہ:بین النہرین علم الاساطیر
زمرہ:مصری دیوتا
زمرہ:عبرانی بائبل
زمرہ:بعل
زمرہ:فونیقی اساطیر